*Kivonat a Jászberény Városi Önkormányzat Képviselő-testületének 2016. december 14-én megtartott ülése jegyzőkönyvéből:*

***Jászberény Városi Önkormányzat Képviselő-testületének***

***26/2016. (XII. 15.) önkormányzati rendelete***

***a helyi iparűzési adó meghatározott részének célirányos felhasználásáról szóló 43/2013. (XI. 14.) önkormányzati rendelet módosításáról***

A Jászberény Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A helyi iparűzési adó meghatározott részének célirányos felhasználásáról szóló 43/2013. (XI. 14.) önkormányzati rendelet (a továbbiakban: Rendelet) 1. § (1) bekezdése helyébe a következő rendelkezés lép:

*„(1) Állandó jellegű iparűzési tevékenység után helyi iparűzési adót a Jászberény Városi Önkormányzatnak (a továbbiakban: Önkormányzat) fizető azon adóalany, akinek a tárgyévet megelőző évre az Önkormányzatnak befizetett (kedvezményekkel csökkentett végleges) helyi iparűzési adója meghaladja az 1 millió forintot, akkor felajánlhatja*

1. *az adó 2/100-d részét a Szakképzési Ösztöndíj Alap,*
2. *az adó 3/100-d részét:*

*ba) Oktatási Alap,*

*bb) Kulturális Alap,*

*bc) Egészségügyi Alap,*

*bd) Szociális Alap,*

*be) Környezetvédelmi Alap,*

*bf) Sport Alap és*

*bg) Infrastruktúra Alap*

 *számára.”*

**2. §**

A Rendelet 1. § a következő (3a) bekezdéssel egészül ki:

*„(3a) Az adózó által jelölt összeg Alaponként nem lehet kevesebb, mint 10.000 Ft és legfeljebb 3 Alapra irányuló felajánlást tehet.”*

**3. §**

A Rendelet 1. § (4) bekezdése a következő d) ponttal egészül ki:

*„((4) Felajánlási nyilatkozata érvénytelen annak az adózónak, aki:)*

*d) az 1. § (3a) bekezdésben foglalt felajánlási feltételeket figyelmen kívül hagyja.”*

**4. §**

A Rendelet 1. §-a a következő (5)-(6) bekezdésekkel egészül ki:

*„(5) Az adóhatóság a helyi iparűzési adóbevallások feldolgozását követően, legkésőbb július 31-ig összesíti a felajánlásokat.*

*(6) Az (1) bekezdés a) pontja tekintetében az adóbevallás benyújtásának évében, az (1) bekezdés b) pontja tekintetében az adóbevallás benyújtását követő évben az önkormányzat költségvetésében az Alapok fedezeteként céltartalékot különít el. A céltartalékok bizottsági felosztását a tárgyévi költségvetési rendelet szabályozza.”*

**5. §**

Ez a rendelet 2017. január 1-jén lép hatályba.

**Kelt:** A Jászberény Városi Önkormányzat Képviselő-testületének 2016. december 14-én megtartott ülésén.

 **Dr. Szabó Tamás s.k. Dr. Gottdiener Lajos s.k.**

**polgármester jegyző**